Gonzalo Navaza Blanco - Wikipedia

# Gonzalo Navaza Blanco

### Na Galipedia, a wikipedia en galego.

## [editar] Biografía

Gonzalo Navaza (Lalín, 28 de febreiro de 1957) é un escritor, tradutor, estudoso da toponimia, actor de teatro e profesor titular de literatura na Universidade de Vigo. Actualmente vive en Peitieros (Gondomar).

O último de once fillos, en 1983 tivo que facer o servizo militar, tendo como destinos Figueres e Berga (en Cataluña), logrando ser considerado inútil ("psiconeurótico obsesivo") intencionadamente.

Coma literato destacan Fábrica Íntima, Erros e Tánatos, Libra, A torre da derrotA (poemario en versos palíndromos), Santos e defuntos e Elucidiario.

Traduciu grandes obras e éxitos de ventas en galego, como por exemplo, A chamada da selva de Jack London. Dirixiu a elaboración dos dicionarios de galego da editorial Xerais no ano 1988, chegando a crear o máis vendido da historia do galego (O pequeno Xerais).

Como docente, impartiu cursos de galego para emigrantes en Basilea e de lingua e literatura galegas en Salvador na Universidade Federal da Bahia, (Brasil),

## [editar] Premios

En 1997 tivo un grave accidente automobilístico que o fixo estar un mes en coma e, posteriormente, sete meses hospitalizado en cama. Co trauma do accidente aínda fresco na retina e na mente, Gonzalo Navaza recibiu un premio do Arcebispo San Clemente, polo seu libro Erros e Tánatos, nunha gala onde tamén o levou o Nobel de Literatura portugués, José Saramago, compartindo así, o devandito premio. Outros premios que gañou foron o Premio Martín Códax (Libra, 2000), o Premio da Crítica Española (Fábrica Íntima, 1991 e Libra, 2000), Certame literario do Concello de Dodro (Fábrica Íntima, 1991).

Biografías en progreso: Este artigo relacionado cunha personalidade galega é, polo de agora, só un esbozo. Traballa nel e contribúe a que a Galipedia mellore e medre.

Traído desde "http://gl.wikipedia.org../../../g/o/n/Gonzalo_Navaza_Blanco_90b6.html"

Categorías: Personalidades de Galicia en progreso | Escritores en lingua galega

##### Views

- Artigo
- Discusión
- Revisión actual

##### Procura